hotchpotch/miracl-hf-unified huggingface dataset:
ऑटर कस्तूरी बिलाव
ऑटर कस्तूरी बिलाव (Otter civet) कस्तूरी बिलावों की एक जीववैज्ञानिक जाति है, जो थाईलैण्ड, मलेशिया, इण्डोनेशिया और ब्रुनेई में मिलती है। यह सायनोगेल (Cynogale) वंश की एकमात्र जाति है।
होज़ ताड़ कस्तूरी बिलाव
होज़ ताड़ कस्तूरी बिलाव (Hose's palm civet) कस्तूरी बिलावों की एक जीववैज्ञानिक जाति है, जो बोर्नियो द्वीप पर ही तत्रस्थ मिलती है। यह डिप्लोगेल (Diplogale) वंश की एकमात्र जाति है।
धारीदार ताड़ कस्तूरी बिलाव
धारीदार ताड़ कस्तूरी बिलाव (Banded palm civet) कस्तूरी बिलावों की एक जीववैज्ञानिक जाति है, जो म्यानमार, थाई-मलय प्रायद्वीप और कुछ सुन्दा द्वीपों (सुमात्रा, सिपुरा, बोर्नियो) में मिलती है। यह हेमिगैलस (Hemigalus) वंश की एकमात्र जाति है।
छोटा-दाँत ताड़ कस्तूरी बिलाव
छोटा-दाँत ताड़ कस्तूरी बिलाव (Small-toothed palm civet) कस्तूरी बिलावों की एक जीववैज्ञानिक जाति है, जो पूर्वोत्तर भारत, बर्मा, थाईलैण्ड, मलेशिया, इण्डोनेशिया, ब्रुनेई और इंडोचायना के देशों में मिलती है। यह आर्कटोगैलिडिया (Arctogalidia) वंश की एकमात्र जाति है।
सुलावेसी ताड़ कस्तूरी बिलाव
सुलावेसी ताड़ कस्तूरी बिलाव (Sulawesi palm civet) कस्तूरी बिलावों की एक जीववैज्ञानिक जाति है, जो इण्डोनेशिया के सुलावेसी द्वीप पर ही मिलता है। यह मैक्रोगैलिडिया (Macrogalidia) वंश की एकमात्र जाति है।
खडासरू झील
गडासरू झील’ चंबा जिले के अंतर्गत आने वाली चुराह तहसील में तीसा के देवीकोठी गांव के समीप स्थित है।
मानी कलां
मानी कलॉ:-"(मणिकापुर)" भारतीय राज्य उत्तर प्रदेश के जौनपुर जिले की शाहगंज तहसील का एक गाँव है। जिसकी स्थापना बौद्ध ग्रंथ तिक-पट्ठान के अनुसार लगभग १००० वर्ष पूर्व मौर्यवशीं क्षत्रिय के द्वारा की गई थी समयोपरान्त भारत वर्ष में तुर्को के शासन काल में अनेक नगरों की तरह मणिकापुर को भी परिवर्तित कर दिया गया गांव का क्षेत्रफल अधिक होने के कारण इसको दो भागों में बांट दिया गया १ मानी कलां (बड़ा) २ मानी खुर्द (छोटा) कलां और खुर्द पारसी भाषा के शब्द है
#पिनकोड 222139
भारत की 2011 की जनगणना के अनुसार गाँव की कुल जनसंख्या 11815 है जिसमें 70.61 प्रतिशत लोग साक्षर हैं। क्षेत्रफल लगभग 581.4 हेक्टेयर
सूर्य द सोल्जर
सूर्य द सोल्जर (, "ना पेरू सूर्य ना इल्लु इंडिया"; "मेरा नाम सूर्य मेरा घर इंडिया (भारत)") एक २०१८ भारतीय तेलुगु बहस फिल्म है ।
ग्रेसी गोस्वामी
ग्रेसी गोस्वामी भारतीय टेलीविजन और फ़िल्म अभिनेत्री हैं जिन्हें "बालिका वधू" में नंदिनी शेखर और "क्यों उत्थे दिल छोड़ आये" में अमृत साहनी के अभिनय के लिए जाना जाता है।
मुखौटामुखी ताड़ कस्तूरी बिलाव
मुखौटामुखी ताड़ कस्तूरी बिलाव (Masked palm civet) या रत्नमुखी कस्तूरी बिलाव (Gem-faced civet) कस्तूरी बिलावों की एक जीववैज्ञानिक जाति है, जो भारतीय उपमहाद्वीप और दक्षिणपूर्वी एशिया में मिलती है। यह पगुमा (Paguma) वंश की एकमात्र जाति है।
एशियाई ताड़ कस्तूरी बिलाव
एशियाई ताड़ कस्तूरी बिलाव (Asian palm civet) कस्तूरी बिलावों की एक जीववैज्ञानिक जाति है, जो भारत, नेपाल, बांग्लादेश, भूटान और दक्षिणपूर्वी एशिया में मिलती है।
सुनहरा ताड़ कस्तूरी बिलाव
सुनहरा ताड़ कस्तूरी बिलाव (Golden palm civet) कस्तूरी बिलावों की एक जीववैज्ञानिक जाति है, जो केवल श्रीलंका में तत्रस्थ है।
भूरा ताड़ कस्तूरी बिलाव
भूरा ताड़ कस्तूरी बिलाव (Brown palm civet) कस्तूरी बिलावों की एक जीववैज्ञानिक जाति है, जो केवल भारत के पश्चिमी घाट में तत्रस्थ है।
अफ्रीकी कस्तूरी बिलाव
अफ्रीकी कस्तूरी बिलाव (African civet) कस्तूरी बिलावों की एक जीववैज्ञानिक जाति है, जो थाईलैण्ड, मलेशिया, इण्डोनेशिया और ब्रुनेई में मिलती है। यह सिवेटिक्टिस (Civettictis) वंश की एकमात्र जाति है।
उमर शेख़ मिर्ज़ा
मुइज़ुद्दीन उमर शेख मिर्ज़ा (१३५६ - फरवरी १३९४) ( फ़ारसी : مر م‎رزا ) तैमूर राजवंश के सदस्य थे और इसके संस्थापक, मध्य एशियाई विजेता तैमूर के पुत्र थे । एक कुशल सैनिक होने के लिए जाने जाने वाले, उमर शेख तैमूर के सैन्य कमांडरों में से एक थे और उन्होंने एक क्षेत्रीय गवर्नर के रूप में भी कार्य किया। 1394 में उनकी मृत्यु हो गई, एक दशक से अधिक समय तक उनके पिता की मृत्यु हो गई।
बड़ा भारतीय कस्तूरी बिलाव
बड़ा भारतीय कस्तूरी बिलाव (Large Indian civet) कस्तूरी बिलावों की एक जीववैज्ञानिक जाति है, जो नेपाल, भूटान व पूर्वोत्तर भारत में पूर्वी हिमालय की दक्षिणी ढलानों और दक्षिणपूर्वी एशिया में मिलती है।
मलय कस्तूरी बिलाव
मलय कस्तूरी बिलाव (Malayan civet) कस्तूरी बिलावों की एक जीववैज्ञानिक जाति है, जो दक्षिणपूर्वी एशिया के कुछ भागों में मिलती है।
दोसूट
दोसूट आजाद कश्मीर पाकिस्तान के नीलम ज़िला का एक गांव है۔
आलम (कवि)
आलम रीतिकाल के एक हिन्दी कवि थे जिन्होने रीतिमुक्त काव्य रचा। आचार्य शुक्ल के अनुसार इनका कविता काल 1683 से 1703 ईस्वी तक रहा।
इनका प्रारंभिक नाम लालमणि त्रिपाठी था।
इनका जन्म एक ब्राह्मण परिवार में हुआ था। एक मुस्लिम महिला शेख नामक रंगरेजिन से विवाह के लिए इन्होंने नाम आलम रखा। ये औरगजेब के दूसरे बेटे मुअज्जम के आश्रय में रहते थे।
प्रसिद्ध रचनाएं हैं :-
राष्ट्रीय जनसंख्या आयोग
राष्ट्रीय जनसंख्या आयोग भारत सरकार का एक आयोग है।
इसकी स्थापना 11 मई 2000 में हुई थी। भारत के प्रधान मंत्री इसके अध्यक्ष तथा नीति आयोग के उपाध्यक्ष इसके उपाध्यक्ष होते हैं। सभी राज्यों के मुख्यमंत्री, संबंधित केंद्रीय मंत्रालयों के मंत्री, संबंधित विभागों के सचिव, प्रख्यात चिकित्सक, जनसांख्यिकी और नागरिक समाज के प्रतिनिधि आयोग के सदस्य हैं।
लेकिन वर्तमान में यह आयोग स्वास्थ्य मंत्रालय के अधीन कार्य कर रहा है।
आयोग के कार्यक्षेत्र के अन्तर्गत निम्नलिखित कार्य हैं-
बर्मी स्वतंत्रता धिनियम, १९४७
बर्मी स्वतंत्रता धिनियम, १९४७ यूनाइटेड किंगडम की संसद का एक अधिनियम था जिसने बर्मा (अब म्यांमार) को स्वतंत्रता प्रदान की। इस अधिनियम को 10 दिसंबर 1947 को शाही स्वीकृति मिली। बर्मा संघ 4 जनवरी 1948 को राष्ट्रमंडल के बाहर एक स्वतंत्र गणराज्य के रूप में अस्तित्व में आया।
मालाबार बड़ा-द्वीपी कस्तूरी बिलाव
मालाबार बड़ा-द्वीपी कस्तूरी बिलाव (Malabar large-spotted civet) कस्तूरी बिलावों की एक जीववैज्ञानिक जाति है, जो केवल भारत के पश्चिमी घाट में तत्रस्थ मिलती है।
बड़ा-द्वीपी कस्तूरी बिलाव
बड़ा-द्वीपी कस्तूरी बिलाव (Large-spotted civet) कस्तूरी बिलावों की एक जीववैज्ञानिक जाति है, जो पूर्वोत्तर भारत और दक्षिणपूर्वी एशिया के कुछ भागों में मिलती है।
छोटा भारतीय कस्तूरी बिलाव
छोटा भारतीय कस्तूरी बिलाव (Small Indian civet) कस्तूरी बिलावों की एक जीववैज्ञानिक जाति है, जो भारतीय उपमहाद्वीप और दक्षिणपूर्वी एशिया में मिलती है। यह विवेरिकुला (Viverricula) वंश की एकमात्र जाति है।
भारतीय काकड़
भारतीय काकड़ (Indian muntjac), जिसे लाल काकड़ (Red muntjac) और भौंकता हिरण (Barking deer) काकड़ हिरण की एक जीववैज्ञानिक जाति है। यह भारत और दक्षिणपूर्वी एशिया में मिलती है।
भारतीय काकड़ काकड़ की सबसे ज़्यादा पाई जाने वाली जाति है। इसके बाल छोटे और मुलायम होते हैं। बालों का रंग भूरा या स्लेटी होता है और कभी-कभी उनमें सफ़ेदी भी झलकती है। इस जाति को सर्वभक्षी की संज्ञा दी गयी है क्योंकि यह फल, कोमल टहनी, बीज, चिड़िया के अण्डे, छोटे जीव और यहाँ तक की जानवरों के शव भी खाता है। खतरे का आभास होने पर यह जो ध्वनि निकालता है वह भोंकने के समान होती है, इसीलिए इसको अंग्रेज़ी में बार्किंग डियर भी कहते हैं। यह जाति काकड़ की ११ ज्ञात जातियों में से एक है और एशिया के कई भागों में फैली हुयी है। विशेषतः यह दक्षिणी एशिया में विस्तृत रूप से पाया जाता है फिर भी एशिया का सबसे कम जाने जाना वाले जानवरों में से एक है। जीवाश्मिक प्रमाण बताते हैं कि यह कम-से-कम १२,००० वर्षों से धरती में है। तब से इसने दक्षिणी एशिया में आखेट, भोजन तथा खाल प्रदान करने में महत्वपूर्ण भूमिका निभाई है।
नर भारतीय काकड़ के छोटे सींग होते हैं जिसकी एक ही शाखा होती है और जो लगभग १५ से.मी. तक लंबे हो जाते हैं। हर वर्ष यह उसके सिर पर हड्डीनुमा गांठ से प्रस्फुटित होते हैं। नर अपने क्षेत्र रक्षण के मामले में अत्यधिक संवेदनशील होते हैं तथा अपने आकार के विपरीत काफ़ी उग्र हो सकते हैं। वह क्षेत्र रक्षण के लिए एक दूसरे से काफ़ी संघर्ष करते हैं और अपने सींग के अलावा बाहर निकले हुये ऊपरी श्वानदन्तों का अधिक प्रयोग करते हैं तथा अपने बचाव के लिए ढोल जैसे परभक्षी से भी भिड़ने का माद्दा रखते हैं।
जेम्स पीस
केनेथ जेम्स पीस (अंग्रेज़ी: Kenneth James Peace), 28 सितंबर,1963 को पैस्ले (स्कॉटिश गैलिक: Pàislig) में जन्म हुआ, एक स्कॉटिश संगीतकार, संगीत कार्यक्रम पियानोवादक और दृश्य कलाकार (विजुअल आर्टिस्ट) हैं। जेम्स पीस का जन्म स्कॉटलैंड (स्कॉटिश गैलिक: Alba) के पैस्ले में 28 सितंबर, 1963 को हुआ था। उन्होंने अपना अधिकांश बचपन स्कॉटलैंड के पश्चिम में समुद्र तटीय सैर गमन स्थान हेलेन्सबर्ग (स्कॉटिश गैलिक: Baile Eilidh) में बिताया। उनके परिवार में कई कलाकार शामिल थे (जैसे जॉन, अंग्रेज़ी: John McGhie, मैक्गी), और वह 20वीं शताब्दी के पूर्वार्द्ध में नृत्य संगीत के एक लोकप्रिय संगीतकार फेलिक्स बर्न्स से भी संबंधित हैं। उन्होंने आठ साल की उम्र से पियानो बजाने की ट्यूशन प्राप्त की और उनका पहला सार्वजनिक प्रदर्शन चौदह साल की उम्र में स्कॉट जोप्लिन (अंग्रेज़ी: Scott Joplin) द्वारा निर्मित संगीत का प्रदर्शन करते हुए हुआ। दो साल बाद उन्हें रॉयल स्कॉटिश एकेडमी ऑफ म्यूजिक एंड ड्रामा (अब कहा जाता है: स्कॉटलैंड का रॉयल संगीतविद्यालय, अंग्रेज़ी: Royal Conservatoire of Scotland, स्कॉटिश गैलिक: Conservatoire Rìoghail na h-Alba) में सबसे कम उम्र के पूर्णकालिक छात्र के रूप में भर्ती कराया गया। 1983 में उन्होंने ग्लासगो विश्वविद्यालय (स्कॉटिश गैलिक: Oilthigh Ghlaschu) से पियानो शिक्षण में बी.ए. की डिग्री हासिल की। अगले वर्ष उन्होंने RSAMD ऑर्केस्ट्रा के साथ मेंडेलसोहन (जर्मन: Mendelssohn) के पियानो कॉन्सर्टो नंबर 1 खेलने के बाद संगीत प्रदर्शन में डिप्लोमा प्राप्त किया। औपचारिक अध्ययन छोड़ने के बाद वह एक पियानोवादक के रूप में बहुत मांग में थे और एडिनबर्ग (स्कॉटिश गैलिक: Dùn Èideann) में 1988-1991 तक रहें थे।
जेम्स पीस 1991-2009 तक बैड नौहेम (जर्मन: Bad Nauheim), जर्मनी (जर्मन: Bundesrepublik Deutschland), में रहा। 1998 से उन्होंने टैंगो का अध्ययन किया, अपनी टैंगो-प्रेरित पियानो रचनाओं की सीडी टैंगो एस्कोस (स्कॉटिश टैंगो) का निर्माण किया, और 2002 में वे विक्टोरिया कॉलेज ऑफ़ म्यूज़िक (अंग्रेजी: Victoria College of Music) के सदस्य (अंग्रेजी: “Fellow”) बन गए। उसी वर्ष वह सितंबर/अक्टूबर में उत्तरी जर्मनी के एकल संगीत कार्यक्रमों पर गए और नवंबर में सुदूर पूर्व में गए, हांगकांग (अंग्रेजी: Hong Kong) में अपने "टैंगो XVII" का पहला प्रदर्शन दिया।
बाद के वर्षों में उनका प्रदर्शन यूरोप में केंद्रित था। उन्होंने निम्नलिखित राजधानी शहरों में अपने स्वयं के टैंगो कला-संगीत का प्रदर्शन किया है: एम्स्टर्डैम, एथेंस, बर्लिन, ब्रुसेल्स, हेलसिंकी, लिस्बन, लंदन, मद्रिद, ओस्लो, रेक्जाविक और वियना।
2008 में वे टैंगो के लिए अपनी सेवाओं के सम्मान में लंदन कॉलेज ऑफ़ म्यूज़िक (अंग्रेजी: London College of Music) के सदस्य (अंग्रेजी: “Fellow”) बने।
एडिनबर्ग में एक छोटी अवधि गुज़ारने के बाद वे फरवरी 2010 में विसबाैडेन (जर्मन: Wiesbaden) में रहने के लिए जर्मनी लौट आए। इससे नए रचनात्मक आवेग पैदा हुए और उन्होंने अपनी कुछ रचनाओं की लघु फिल्में बनाईं। वृत्तचित्र फिल्म "जेम्स पीस इन विस्बाैडेन" इस शैली में उनके कार्यों में से एक है।Souvenir de Buenos Aires (पियानो), YouTube
Autumn Gold, YouTube
Lento Lacrimoso, YouTube
फे काकड़
फे काकड़ (Fea's muntjac) या तेनासेरिम काकड़ (Tenasserim muntjac) काकड़ हिरण की एक जीववैज्ञानिक जाति है। यह बहुत कम दिखती है, और दक्षिणी बर्मा और थाईलैण्ड की तेनासेरिम पहाड़ियों में रहती है।
गढ़जात रेंज
गढ़जात पहाड़ियाँ झारखण्ड के छोटानागपुर से ओडिसा के उत्कल के मैदान त्क फैली पहाड़ी शृंखला को कहा जाता है। इन्हें "ओडिशा की उच्च भूमि" के नाम से भी जाना जाता है।
मुख्यभूमि सराव
मुख्यभूमि सराव (Mainland serow), जिसका वैज्ञानिक नाम कैप्रिकोर्निस सुमात्राएनसिस (Capricornis sumatraensis) है, सराव की एक जीववैज्ञानिक जाति। यह भारत से आरम्भ पूर्वी हिमालय, पूर्वी व दक्षिणपूर्वी बांग्लादेश, चीन, दक्षिणपूर्वी एशिया, और इण्डोनेशिया में सुमात्रा द्वीप पर पाई जाती है।
जापानी सराव
जापानी सराव (Japanese serow), जिसका वैज्ञानिक नाम कैप्रिकोर्निस क्रिस्पस (Capricornis crispus) है, सराव की एक जीववैज्ञानिक जाति। यह केवल जापान के होन्शू, क्यूशू व शिकोकू द्वीपों पर ही पाई जाती है।
लाल सराव
लाल सराव (Red serow), जिसका वैज्ञानिक नाम कैप्रिकोर्निस रूबिडस (Capricornis rubidus) है, सराव की एक जीववैज्ञानिक जाति। यह दक्षिणी बांग्लादेश और उत्तरी म्यानमार पाई जाती है, और इसके भारत में ब्रह्मपुत्र नदी से दक्षिण में स्थित पहाड़ों में भी होने की सूचनाएँ हैं।
ताइवान सराव
ताइवान सराव (Taiwan swinhoei) या फोर्मोसी सराव (Formosan serow), जिसका वैज्ञानिक नाम कैप्रिकोर्निस रूबिडस (Capricornis rubidus) है, सराव की एक जीववैज्ञानिक जाति। यह केवल ताइवान के द्वीप में तत्रस्थ मिलता है।
एशियाई काला भालू
एशियाई काला भालू (Asian black bear), जिसका वैज्ञानिक नाम उरसस तिबेतानस (Ursus thibetanus) है, एशिया में पाया जाने वाला एक मध्यम-आकार का भालू है। यह हिमालय, भारतीय उपमहाद्वीप, दक्षिणपूर्वी ईरान, कोरियाई प्रायद्वीप, पूर्वोत्तरी चीन, सूदूरपूर्व रूस, ताइवान और जापान के होन्शू और शिकोकू द्वीपों में रहता है।
हिमालयी काला भालू
हिमालय काला भालू (Himalayan black bear), जिसका वैज्ञानिक नाम उरसस तिबेतानस लैनिगर (Ursus thibetanus laniger) है, एशियाई काले भालू की एक उपजाति है। यह भारत, भूटान, नेपाल, तिब्बत और पाकिस्तान के हिमालय क्षेत्रों में मिलती है।
ग्रिज़ली भालू
ग्रिज़ली भालू (Grizzly bear) या उत्तर अमेरिकी भूरा भालू (North American brown bear), जिसका वैज्ञानिक नाम उरसस आर्कटोस होरिबिलिस (Ursus thibetanus horriblis) है, भूरे भालू की एक उपजाति है। यह उत्तर अमेरिका में मिलती है।
हिमालय भूरा भालू
हिमालय भूरा भालू (Himalayan brown bear), जिसका वैज्ञानिक नाम उरसस आर्कटोस इज़ाबेलिनस (Ursus thibetanus isabellinus) है, भूरे भालू की एक उपजाति है। यह उत्तरी अफ़ग़ानिस्तान, उत्तरी पाकिस्तान, उत्तरी भारत, पश्चिमी चीन और नेपाल में मिलती है। खड़ा होने पर इसकी लम्बाई 2.2 मीटर (7 फुट) तक होती है और यह अपने क्षेत्र का सबसे बड़ा स्तनधारी होता है।
उमर शेख़ मिर्ज़ा (द्वितीय)
उमर शेख मिर्जा द्वितीय (1456-1494) फरगना घाटी के शासक थे । वह अबू सईद मिर्जा के चौथे पुत्र थे , जो अब कजाकिस्तान , उजबेकिस्तान , अफगानिस्तान और पूर्वी ईरान में तैमूर साम्राज्य के सम्राट थे।
उनकी पहली पत्नी और मुख्य पत्नी कुतलुग निग़ार ख़ानम थीं , जो चगताई खानटे की राजकुमारी और मुगलिस्तान के यूनुस खान की बेटी थीं । उमर शेख की दो अन्य पत्नियां थीं और उनकी पत्नियों से तीन बेटे और पांच बेटियां थीं। उनके सबसे बड़े पुत्र बाबर मिर्जा उनकी पत्नी कुतलुग निगार खानम से थे। इस अन्य दो पत्नियों से उनके पुत्र जहांगीर मिर्जा द्वितीय और नासिर मिर्जा थे । उनके सबसे बड़े बेटे बाबर मिर्जा ने 1526 में मुगल साम्राज्य की स्थापना की और भारत के पहले मुगल सम्राट थे ।
उमर शेख की मृत्यु 10 जून 1494 को उत्तरी फरगना के अक्सी किले में एक भयानक दुर्घटना में हुई थी। यह तब हुआ जब वह अपने कबूतर में था , जो इमारत के किनारे पर बना था, ढह गया, इस प्रकार ग्यारह वर्षीय बाबर को शासक बना दिया। फरगना का।
आस्तिकता-नास्तिकता उदासीनता
आस्तिकता-नास्तिकता उदासीनता (Apatheism) एक ऐसा विश्वास या अविश्वास की भावना है जिसमें भगवान के होने या न होने विचार से एक व्यक्ति स्वयं दूर रखता है। यह किसी आस्था, दावे या धार्मिक व्यवस्था की तुलना में एक प्रदर्शित रवैया है। इसके मूल अंग्रेज़ी शब्द Apatheism को 2001 में रॉबर्ट नैश (Robert Nash) ने गढ़ा है।
अब्दुल गनी बरादर
अब्दुल गनी बरादर (पश्तो/ ; " अब्दुल ग़नी बरादर ") (जन्म: 1968) तालिबान के एक सह-संस्थापक और तालिबान सरकार में अफगानिस्तान इस्लामी अमीरात के पहले वाइस अमीर हैं। बरादर सर्वोच्च नेता हिबतुल्लाह अखुंदज़ादा के अधीन कार्य करते हैं, बरादर को वास्तविक नेता माना जाता है। उन्हें सम्मानित मुल्ला द्वारा जाना जाता है, और तालिबान के पहले नेता मोहम्मद उमर ने उन्हें 'बरादार' उपनाम दिया जिसका अर्थ है 'भाई या मुल्ला भाई।.
बरादर ने 1996 से 2001 तक तालिबान शासन के दौरान तालिबान सरकार में वरिष्ठ पदों पर कार्य किया। 2001 में अमेरिका के नेतृत्व वाले आक्रमण में तालिबान सरकार के गिरने के बाद, वह पाकिस्तान में संगठन क्वेटा शूरा का नेतृत्व करने के लिए उठे, तालिबान के वास्तविक नेता बन गए। उन्हें 2010 में पाकिस्तान की खुपिया एजेन्सी आईएसआई द्वारा गिरफ्तार कर लिया गया और जेल में डाल दिया था, संभवतः इसलिए कि वह पाकिस्तान की भागीदारी के बिना, गुप्त रूप से अफगान सरकार के साथ शांति समझौते पर चर्चा कर रहे थे। बरादर को संयुक्त राज्य अमेरिका के अनुरोध पर 2018 में रिहा कर दिया गया था और बाद में उन्हें तालिबान का उप नेता और राजनीतिक कार्यालय का प्रमुख नियुक्त किया गया था।
बरादार को तालिबान के सर्वोच्च नेता का डिप्टी और दोहा, कतर में तालिबान के राजनीतिक कार्यालय का प्रमुख नियुक्त किया गया था, जनवरी 2018 में, पाकिस्तान द्वारा उन्हें रिहा करने के लगभग तीन महीने बाद। वह तालिबान नेताओं के तीन प्रतिनियुक्तियों में सबसे वरिष्ठ हैं, अन्य दो सिराजुद्दीन हक्कानी और मोहम्मद याकूब हैं। फरवरी 2020 में, बरादर ने तालिबान की ओर से अफगानिस्तान से अमेरिकी सेना की वापसी पर दोहा समझौते पर हस्ताक्षर किए।
17 अगस्त 2021 को, बरादर 2001 में तालिबान सरकार के पतन के बाद पहली बार अफगानिस्तान लौटे। यह अफवाह थी कि अगस्त 2021 में तालिबान द्वारा अशरफ गनी की सरकार को उखाड़ फेंकने के बाद वह अफगानिस्तान के राष्ट्रपति बनेंगे। 23 अगस्त 2021 को, सीआईए के निदेशक विलियम जे. बर्न्स ने अफगानिस्तान से अमेरिकी सेना की वापसी के लिए 31 अगस्त की समय सीमा पर चर्चा करने के लिए काबुल में बरादर के साथ एक गुप्त बैठक की थी।.
अनुज नैय्यर
कैप्टन अनुज नैय्यर (२८ अगस्त, १९७५ - ७ जुलाई, १९९९) १७ जाट के भारतीय सेना के अधिकारी थे, जिन्हें कारगिल युद्ध में अभियानों के दौरान युद्ध में अनुकरणीय वीरता के लिए मरणोपरांत 1999 में भारत के दूसरे सर्वोच्च वीरता पुरस्कार महावीर चक्र से सम्मानित किया गया था।
भारत के राज्यों के वर्तमान राज्यपालों की सूची
भारत गणराज्य में राज्यपाल 28 राज्यों में राज्य प्रमुख का संवैधानिक पद होता है। राज्यपाल की नियुक्ति राष्ट्रपति पाँच वर्ष के लिए करते हैं और वे राष्ट्रपति की मर्जी पर पद पर रहते हैं। राज्यपाल राज्य सरकार का विधित मुखिया होता है जिसकी कार्यकारी कार्रवाई राज्यपाल के नाम पर सम्पन्न होती है।
उरुशृंग
उरुशृङ्ग हिन्दू मंदिर के वास्तु से सम्बन्धित तकनीकी शब्द है। मुख्य शिखर से जुड़े लघु शिखरों को उरुश्रृंग कहते हैं। उरुशृंग शिखर की तुलना में छोटा और संकरा होता है।
नागर शैली मे उरुश्रृंग देखने को मिलता है। गर्भगृह के मीनार पर चारों तरफ शिखर-जैसी आकृति मिलती है उसी को उरुश्रृंग कहते हैं।
गरुड़ कमांडो फोर्स
गरुड़ कमांडो फोर्स (Garud Commando Force) भारतीय वायुसेना का विशेष दल है। इसकी स्थापना सितंबर 2004 में हुई और इसमें वर्तमान कर्मियों की संख्या 1500 है। इस दल का नाम "गरूड़" हिन्दू पौराणिक कथाओं के दिव्य पक्षी जैसा है।
दलेल सिंह
लेफ्टिनेंट कर्नल आप्जी दलेल सिंह (18 मार्च 1909 – 8 मार्च 1984) भारतीय संविधान सभा के सदस्य थे।
गोरी गंगा
गोरी गंगा (Gori Ganga) भारत के उत्तराखण्ड राज्य के कुमाऊँ मण्डल के पिथौरागढ़ ज़िले की मुनस्‍यारी तहसील में बहने वाले एक नदी है। इसका मुख्य स्रोत नन्दा देवी से पूर्वोत्तर में स्थित मिलाम हिमानी और पंचाचूली पर्वतों के पश्चिमी मुख पर स्थित प्युनशनि हिमानी तथा उत्तरी और दक्षिणी बलाती हिमानियाँ हैं। गोरी गंगा जौलजीबी के समीप काली नदी में विलय हो जाती है।
निम्नलिखित नदियां गोरी नदी से जुड़ती हैं -
सुरेंद्रनाथ इवनिंग कॉलेज
सुरेंद्रनाथ इवनिंग कॉलेज 1961 में स्थापित, सियालदह, कोलकाता, पश्चिम बंगाल, भारत में एक स्नातक कॉलेज है। यह कलकत्ता विश्वविद्यालय से संबद्ध है।
विज्ञान
कला और व्यापार
सुरेंद्रनाथ इवनिंग कॉलेज को विश्वविद्यालय अनुदान आयोग (यूजीसी) द्वारा मान्यता प्राप्त है।
सेठ आनंदराम जयपुरिया कॉलेज
सेठ आनंदराम जयपुरिया कॉलेज कोलकाता के साथ-साथ पश्चिम बंगाल के सर्वश्रेष्ठ कॉलेजों में से एक है, जो कलकत्ता विश्वविद्यालय से संबद्ध है। इसका उद्घाटन पं. जवाहरलाल नेहरू ने 1945 में उत्तरी कोलकाता में राजा नबकृष्ण स्ट्रीट में किया। यह तीन पालियों में चलती है- सुबह, दिन और शाम। कॉलेज अपनी स्थापना के समय से ही समाज और राष्ट्र की सेवा कर रहा है।
कॉलेज कला, विज्ञान और वाणिज्य की तीन धाराओं में कई विषयों में स्नातक और स्नातकोत्तर दोनों पाठ्यक्रम प्रदान करता है। इसे राष्ट्रीय मूल्यांकन और प्रत्यायन परिषद (एनएएसी) द्वारा (ए) ग्रेड से मान्यता प्राप्त है। यह कॉलेज बहुत ही सस्ती कीमत पर इंसान के मौलिक अधिकार, शिक्षा की सेवा करता है।
सेठ आनंदराम जयपुरिया कॉलेज की स्थापना श्री मंगतुराम जयपुरिया ने अपने प्रसिद्ध पिता की स्मृति में की थी। यह शोभाबाजार राजबाड़ी में स्थित है। कॉलेज अपनी स्थापना के बाद से कई प्रतिष्ठित हस्तियों से जुड़ा रहा है जो भारतीय स्वतन्त्रता आन्दोलन में शामिल थे।
सेंट पॉल कैथेड्रल मिशन कॉलेज
सेंट पॉल कैथेड्रल मिशन कॉलेज या सेंट पॉल कॉलेज कोलकाता, भारत में कला और विज्ञान का स्नातक स्तर का कॉलेज है। हाल ही में इसमें अंग्रेजी साहित्य में स्नातकोत्तर को भी शुरू किया गया है। यह कलकत्ता विश्वविद्यालय से संबद्ध है। यह न केवल अपनी शैक्षिक उत्कृष्टता और सौहार्दपूर्ण शिक्षक-छात्र संबंधों का Claim करता है, बल्कि एक पर्यावरण के अनुकूल परिसर और शांत वातावरण भी है। कॉलेज सभी धर्मों और पंथों के छात्रों को उनकी क्षमताओं के पूर्ण विकास के लिए एक उचित माहौल प्रदान करता है। कॉलेज को विश्वविद्यालय अनुदान आयोग (यूजीसी) द्वारा मान्यता प्राप्त है। हाल ही में, इसे राष्ट्रीय मूल्यांकन और प्रत्यायन परिषद (NAAC) द्वारा पुनः मान्यता प्राप्त और 'बी' ग्रेड से सम्मानित किया गया है।
खुदीराम बोस सेंट्रल कॉलेज
खुदीराम बोस सेंट्रल कॉलेज, 1965 में स्थापित, कोलकाता, पश्चिम बंगाल, भारत में एक स्नातक कॉलेज है। यह केवल कला और वाणिज्य में पाठ्यक्रम प्रदान करता है। यह कलकत्ता विश्वविद्यालय से संबद्ध है।खुदीराम बोस सेंट्रल कॉलेज को विश्वविद्यालय अनुदान आयोग (यूजीसी) द्वारा मान्यता प्राप्त है। हाल ही में, इसे राष्ट्रीय मूल्यांकन और प्रत्यायन परिषद (NAAC) द्वारा फिर से मान्यता दी गई और C+ ग्रेड से सम्मानित किया गया।
आचार्य जगदीश चंद्र बोस कॉलेज
आचार्य जगदीश चंद्र बोस कॉलेज की स्थापना 1968 में हुई थी। आचार्य जगदीश चंद्र बोस कॉलेज कोलकाता, पश्चिम बंगाल में एक सार्वजनिक स्नातक डिग्री का कॉलेज है। कला (बीए), विज्ञान (बी. एससी), कॉमर्स (बी. कॉम), और शिक्षा की धाराएँ प्रदान करता है।
इसका नाम जगदीश चंद्र बोस के नाम पर रखा गया है और यह कलकत्ता विश्वविद्यालय से संबद्ध है। १ जुलाई १९८७ तक, कॉलेज को बिरला कॉलेज ऑफ साइंस एंड एजुकेशन[1] के नाम से जाना जाता था।
• हिंदी • अंग्रेजी • बंगला
• कॉमर्स
• गणित • भौतिक विज्ञान • रसायन विज्ञान
भारत में शिक्षा
नन्दा कोट
नन्दा कोट (Nanda Kot) भारत के उत्तराखण्ड राज्य के पिथौरागढ़ ज़िले में कुमाऊँ हिमालय में स्थित एक ऊँचा पर्वत है। यह नन्दा देवी पर्वत से दक्षिणपूर्व में खड़ा है।
आनंद मोहन कॉलेज
आनंद मोहन कॉलेज उत्तरी कोलकाता में एक स्नातक कॉलेज है। इसकी शुरुआत 1961 में सिटी कॉलेज की शाम की शाखा के रूप में हुई जबकि राममोहन कॉलेज ने सुबह की शाखा के रूप में काम करना शुरू किया। सिटी कॉलेज की स्थापना देशभक्त ब्रह्मो नेता आनंद मोहन बोस ने की थी । कॉलेज 102/1, राजा राममोहन रॉय सरानी, ​​कोलकाता -700 009 में स्थित है। यह ब्रह्म समाज शिक्षण समाज द्वारा प्रशासित सिटी ग्रुप कॉलेजों में से एक था , जो एक पंजीकृत समाज है। 2017 से, यह एक अनुदान-सहायता कॉलेज बन गया जो अब ब्रह्म समाज द्वारा प्रशासित नहीं है।
कॉलेज को 2016 में NAAC द्वारा B+ स्तर पर मान्यता दी गई थी।
यह मानविकी (बंगाली, अंग्रेजी, हिंदी (वैकल्पिक पाठ्यक्रम), इतिहास, दर्शन और संस्कृत), सामाजिक विज्ञान (अर्थशास्त्र और राजनीति विज्ञान), भौतिक विज्ञान (रसायन विज्ञान, भूगोल और पर्यावरण अध्ययन (वैकल्पिक पाठ्यक्रम), और भौतिकी में स्नातक पाठ्यक्रम प्रदान करता है। ), जैविक विज्ञान (वनस्पति विज्ञान, शरीर विज्ञान और प्राणीशास्त्र), गणित, कंप्यूटर विज्ञान और वाणिज्य।
चांगुच
चांगुच (Changuch) भारत के उत्तराखण्ड राज्य के पिथौरागढ़ व बागेश्वर ज़िलो की सीमा पर कुमाऊँ हिमालय में स्थित एक ऊँचा पर्वत है। यह पिण्डारी हिमानी के ऊपर स्थित है।
कुचेला धुरा
कुचेला धुरा (Kuchela Dhura) भारत के उत्तराखण्ड राज्य के पिथौरागढ़ ज़िले में कुमाऊँ हिमालय में स्थित एक ऊँचा पर्वत है। यह ल्वा हिमानी के दाएँ किनारे और शलांग हिमाने के बाएँ किनारे पर नन्दा कोट के साथ खड़ा है।
धर्मपुरी, पुदुचेरी
धर्मपुरी (Dharmapuri) भारत के पुरुचेरी केन्द्रशासित प्रदेश के पुदुचेरी ज़िले में स्थित एक गाँव है।
खानजादा बेगम
खानजादा बेगम (। 1478 - 1545) एक तैमूर राजकुमारी और फरगना के अमीर उमर शेख मिर्जा द्वितीय की सबसे बड़ी बेटी थी। वह मुगल साम्राज्य के संस्थापक बाबर की बड़ी बहन भी थीं। वह और उसका भाई जीवन भर एक-दूसरे से गहराई से जुड़े रहे, एक ऐसी अवधि जिसके दौरान परिवार मध्य एशिया में एक छोटी और अस्पष्ट रियासत पर शासन करने से भारतीय उपमहाद्वीप के एक बड़े हिस्से पर शासन करने के लिए आगे बढ़ा। बाबर ने अपनी बहन को बादशाह बेगम की मानद उपाधि से सम्मानित किया और वह वास्तव में उसकी मृत्यु के बाद अपने साम्राज्य की पहली महिला थी।
खानजादा बेगम का उल्लेख बाबरनामा, उनके भाई के संस्मरणों में, और हमेशा स्नेह और सम्मान के साथ किया गया है। हुमायूँ-नामा में उनकी भतीजी गुलबदन बेगम द्वारा भी उनका अक्सर उल्लेख किया जाता है, जो उनकी चाची को 'सबसे प्यारी महिला' (उर्फ जनम) कहती हैं। कई अवसरों का वर्णन किया गया है जहां उन्होंने अपने रिश्तेदारों और विशेष रूप से अपने भतीजों के बीच राजनीतिक कठिनाइयों के दौरान हस्तक्षेप किया।
शंकरपरणी नदी
शंकरपरणी नदी (Sankaraparani River), जिसे वरहनदी (Varahanadi) या गिंगी नदी (Gingee River) भी कहलाती है, भारत के तमिल नाडु राज्य और पुदुचेरी केन्द्र-शासित प्रदेश में बहती है। यह विलुप्पुरम ज़िले में गिंगी पहाड़ियों की पश्चिमी ढलानों में उत्पन्न होती है और दक्षिणपूर्वी दिशा में बहती हुई पुदुचेरी से दक्षिण में बंगाल की खाड़ी में बह जाती है। नदी की कुल लम्बाई 78.5 किमी है, जिसमें से 34 किमी पुदुचेरी में है। पुदुचेरी में इसे चुन्नम्बार नदी (Chunnambar River) भी कहा जाता है।
अरियांकुप्पम नदी
अरियांकुप्पम नदी (Ariyankuppam River) भारत के पुदुचेरी केन्द्रशासित प्रदेश में बहने वाली एक नदी है। यह शंकरपरणी नदी की एक वितरिका है, जो तिरुकांची के समीप शंकरपरणी से शाखा बनाकर अलग होती है और पुदुचेरी मछुआरा बंदरगाह पर बंगाल की खाड़ी में विलय हो जाती है। अरिकमेडु का पुरातत्व स्थल इस नदी के किनारे स्थित एक महत्वपूर्ण पर्यटक आकर्षण है।
ऊतियूर
ऊतियूर या ऊदियुर ( ) दक्षिण भारतीय राज्य तमिलनाडु में तिरुपुर जिले के कांगेयम तालुक में एक छोटा सा शहर है। "पोनुउथी पहाड़ियों" की तलहटी में स्थित होने के और कोंगुना सितार के निवास के लिए एक पर्यटक आकर्षण के रूप में कार्य करता है। यह कोंगु नाडु के प्रसिद्ध मुरुगन मंदिरों में से एक है। यह शहर राज्य राजमार्ग 83ए (तमिलनाडु) में स्थित है जो इरोड और पलानी को जोड़ता है। यह 14. है कांगेयम से किमी दूर, १८ धारापुरम से किमी दूर, 24 वेल्लाकोइल से किमी, 38 इसके जिला मुख्यालय तिरुपुर से किमी और 60 इरोड से किमी.
तमिलनाडु सरकार के हिंदू धार्मिक और धर्मार्थ बंदोबस्ती विभाग द्वारा बनाए गए विस्तृत उथियूर पहाड़ियों में कई मंदिर हैं। कुछ महत्वपूर्ण हैं उथंडा वेलायुधसामी मंदिर, चेट्टी थंबिरन मंदिर और उची पिलायार मंदिर। पहाड़ियों में मंदिरों के लिए बिजली, पीने का पानी और सड़कें हैं।
इस शहर में कृषि और व्यवसाय प्रमुख अर्थव्यवस्था हैं। यह कई विनिर्माण, खनन, कपड़ा, कॉयर, जूट, डेयरी उद्योग, इलेक्ट्रिक पावर स्टेशन और इस क्षेत्र के आसपास कई अन्य इकाइयों की उपस्थिति के साथ इस क्षेत्र के लोगों के लिए रोजगार प्रदान करने के साथ-साथ उत्तर भारतीय मजदूरों को आकर्षित करने वाला छोटा आर्थिक केंद्र है। शहर में घर भी हैं कुंददम रोड में हटसन एग्रो प्लांट।
यह छोटा सा शहर कंगयम राज्य विधानसभा क्षेत्र और इरोड लोकसभा क्षेत्र के अंतर्गत आता है। इस क्षेत्र में प्रमुख दल ऑल इंडिया अन्ना द्रविड़ मुनेत्र कड़गम, द्रविड़ मुन्नेत्र कड़गम, भारतीय जनता पार्टी और कोंगु और हिंदू संगठन हैं।
वेलायुध सामी मंदिर की भूमि में हटसन एग्रो प्लांट काम कर रहा है।
एडवर्ड स्मिथ (समुद्री कप्तान)
एडवर्ड जॉन स्मिथ "आरडी आरएनआर" (27 जनवरी 1850—15 अप्रैल 1912) एक ब्रिटिश नौसेना अधिकारी थे। उन्होंने कई वाइट स्टार लाइन जहाजों के मास्टर के रूप में कार्य किया। वह आरएमएस टाइटैनिक का कप्तान था। उनकी मृत्यु टाइटैनिक के डूबने से हुई थी।
अरिकमेडु
अरिकमेडु (Arikamedu) भारत के पुदुचेरी केन्द्र-शासित प्रदेश के अरियांकुप्पम कोम्यून के काक्कायनतोपे गाँव में स्थित एक पुरातत्व स्थल है। यह पुदुचेरी नगर से लगभग दूर और गिंगी नदी के किनारे स्थित है। प्राचीन काल में यह भारत और रोम व यूनान के बीच व्यापार का एक केन्द्र हुआ करता था और यहाँ उस काल के कई रोमन और यूनानी अवशेष व वस्तुएँ मिली हैं।
स्लगटेरा
स्लगटेरा () एक अमेरिकी-कनाडाई एनिमेटेड टेलीविजन श्रृंखला है।
मल (आयुर्वेद)
आयुर्वेद के सन्दर्भ में, जो शरीर के धातुओं एंवम् उपधातुओं को मलिन करते हैं वे मल कहलाते हैं ( "मलिनीकरणान्मलाः") । स्वेद (पसीना), मूत्र और पुरीष को मल की संज्ञा दी गई है। दोष और धातुओं के समान मलों की उपयोगिता भी मानव शरीर के लिए महत्त्वपूर्ण है।
सुश्रुत के अनुसार, "दोषधातुमलमूलं हि शरीरम् " अर्थात दोष, धातु और मल शरीर के मूल (जड़) हैं। इनके बिना स्थिर नहीं रह सकता है। ये तीनों जब शरीर को धारण करते हैं तब स्वास्थावस्था होती है और विषम होने पर शरीर में विकृति पैदा होती है।
शरीर में मल की एक निश्चित मात्रा का होना अनिवार्य है जो शरीर को धारण करती है। शरीर में मल का क्षय होने पर शरीर निर्बल हो जाता है।
सूर्यप्रभ
सूर्यप्रभ (शाब्दिक अर्थ : "सूर्य के समान दीप्तिमान्", चीनी :日光菩薩; पिनयिन : "Rìguāng पूसा;" Romanji : "निक्को Bosatsu)" एक बोधिसत्त्व हैं जिनकी विशेषता सूरज जैसी चमक तथा अच्छा स्वास्थ्य है। सूर्यप्रभ प्रायः चन्द्रप्रभ के साथ देखने को मिलते हैं क्योंकि दोनो भाई-बहन भैषज्यगुरु सेवा करते हैं। दोनों की मूर्तियाँ एक-दूसरे से मिलती-जुलती हैं और आमतौर पर एक साथ पाई जाती हैं, कभी-कभी मंदिर के द्वार पर। एशिया में उन्हें देवों के रूप में भी मान्यता प्राप्त है।
चीनी लोक धर्म में, सौर देवता को सूर्यप्रभ के अवतार के रूप में दर्शाया गया है।
चीनी कैलेंडर में दूसरे चंद्र महीने का पहला दिन उनका पवित्र दिन है।
माइनक्राफ्ट
माइनक्राफ्ट () स्वीडिश वीडियो गेम डेवलपर मोजांग स्टूडियो द्वारा विकसित एक सैंडबॉक्स वीडियो गेम है। यह गेम मार्कस "नॉच" पर्सन द्वारा जावा प्रोग्रामिंग भाषा में बनाया गया था। कई शुरुआती निजी परीक्षण संस्करणों के बाद, इसे पहली बार मई 2009 में सार्वजनिक किया गया था, नवंबर 2011 में पूरी तरह से रिलीज़ होने से पहले, जेन्स बर्गेंस्टन ने विकास को संभाला था। माइनक्राफ्ट को तब से कई अन्य प्लेटफार्मों पर पोर्ट किया गया है और यह अब तक का सबसे अधिक बिकने वाला वीडियो गेम है, जिसकी 200 मिलियन से अधिक प्रतियां बिक चुकी हैं और 2020 तक 126 मिलियन मासिक सक्रिय उपयोगकर्ता हैं।
"माइनक्राफ्ट" में, खिलाड़ी लगभग अनंत भूभाग के साथ एक अवरुद्ध, प्रक्रियात्मक रूप से उत्पन्न 3D दुनिया का पता लगाते हैं, और कच्चे माल, शिल्प उपकरण और वस्तुओं को खोज और निकाल सकते हैं, और संरचनाओं या भूकंप का निर्माण कर सकते हैं। गेम मोड के आधार पर, खिलाड़ी कंप्यूटर-नियंत्रित भीड़ से लड़ सकते हैं, साथ ही उसी दुनिया के अन्य खिलाड़ियों के साथ सहयोग या प्रतिस्पर्धा कर सकते हैं। गेम मोड में एक उत्तरजीविता मोड शामिल है, जिसमें खिलाड़ियों को दुनिया बनाने और स्वास्थ्य बनाए रखने के लिए संसाधनों का अधिग्रहण करना चाहिए, और एक रचनात्मक मोड, जहां खिलाड़ियों के पास असीमित संसाधन और उड़ान तक पहुंच है। खिलाड़ी नए गेमप्ले यांत्रिकी, आइटम और संपत्ति बनाने के लिए गेम को संशोधित कर सकते हैं।
रामपुर, लाहौर
रामपुर पाकिस्तान के पंजाब प्रांत में स्थित एक शहरी बस्ती है। यह लाहौर जिले में 31°24'0N 73°0'0E पर 169 मीटर (557) की ऊंचाई के साथ स्थित है फीट) और लाहौर शहर के पास स्थित है। पड़ोसी बस्तियों में पश्चिम में नरवाला, उत्तर में अवान बलूच, पूर्व में जमालपुर और दक्षिण में रिसालेवाला शामिल हैं।
सुरैया हसन बोस
सुरैया हसन बोस ( १९२८ -- ३ सितम्बर, २०२१) भारतीय स्वंत्रता संग्राम के क्रान्तिकारी नेता सुभाष चंद्र बोस के भतीजे अरविन्द बोस की पत्नी और पारम्परिक बुनकरी को पुनर्जीवित करने वाली सामाजिक कार्यकर्ता रही हैं। उन्होंने हिमरू ब्रोकेड/ जरी वस्त्र, मश्रू और तेली जैसी पारंपरिक बुनकरी के काम को पुनर्जीवित करने और कई सामाजिक कार्यों में बढ़-चढ़कर हिस्सा लिया था। 93 साल की उम्र में 3 सितम्बर 2021 को उनका निधन हुआ था। उनके के निधन से स्वतंत्रता के बाद के भारत में दुर्लभ और लुप्त होती कपड़े की बुनाई के डिजाइनों के पुनरुद्धार के गौरवशाली अध्याय का कुछ जानकार अंत हो मानते हैं।
तेलंगाना राज्य के हैदराबाद शहर में सुरैया ने करीब 600 से ज्यादा बुनकर परिवारों को बुनकरी के ज़रिए रोजगार देने का काम किया। उन्होंने बच्चों की मुफ़्त शिक्षा के लिए एक स्कूल भी खोला था। उन्हें उनके सामाजिक कार्यों के लिए देवी अवॉर्ड से सम्मानित भी किया गया है। उन्होंने ऑक्सफोर्ड यूनिवर्सिटी से टैक्सटाइल डिजाइनिंग में डिप्लोमा किया था। गांवों में काम करने वाली सुरैया फ़ैबइंडिया और पीएर कार्डिन जैसे ब्रेंड्स के साथ काम कर चुकी हैं। उन्हें लोग प्यार से सुरैया आपा कहकर बुलाते थे।
नेताजी सुभाष चंद्र बोस के भतीजे अरबिंदो बोस की पत्नी होने के साथ-साथ वे आबिद हसन साफ़रानी की भतीजी भी हैं जिन्होंने जय हिन्द जैसे नारे को गढ़ा था और आजाद हिंद फौज में एक मेजर के पद तक पहुंचे थे। इस प्रकार से सुरैया हसन बोस अपने मैके और ससुराल - दोनों से देश-सेवा की भावना विरासत में पा चुकी हैं।
मुज़्तर खैराबादी
इफ्तिखार हुसैन ( ; 1865 – 27 मार्च 1927), जिन्हें उनके कलम नाम मुज़्तर खैराबादी के नाम से भी जाना जाता है, एक ब्रिटिश भारतीय उर्दू कवि थे ।
खैराबादी का जन्म 1865 में खैराबाद में हुआ था। इनके दादा फ़ज़ले हक़ खैराबादी एक कवि, दार्शनिक, धार्मिक विद्वान, अरबी, फारसी और उर्दू लेखक और स्वतंत्रता सेनानी भी थे। खैराबादी की पहली गुरु उनकी मां थीं। उन्होंने अपना जीवन खैराबाद, टोंक, ग्वालियर, इंदौर, भोपाल और रामपुर में बिताया।
उन्होंने "एतबार-उल-मुल्क", और "इफ्तिखार-उल-शौरा" की उपाधियाँ प्राप्त कीं। 1927 में ग्वालियर में उनकी मृत्यु हो गई, और उन्हें वहीं दफनाया गया।
वे शायर और गीतकार जान निसार अख्तर के पिता और जावेद अख्तर और सलमान अख्तर के दादा और फरहान अख्तर, जोया अख्तर और कबीर अख्तर के परदादा हैं।
खैराबादी ने कई काव्य पुस्तकें लिखीं। "उन्होंने करिश्मा-ए-दिलबर" नामक एक साहित्यिक पत्रिका भी प्रकाशित की।
27 मार्च 1927 को ग्वालियर में उनकी मृत्यु हुई।
उनके कार्यों में शामिल हैं:
प्राणतत्ववाद
प्राणतत्ववाद (Vitalism) एक विश्वास है कि जीवित वस्तुएँ मूल रूप से निर्जीव वस्तुओं से भिन्न हैं क्योंकि उनमें कुछ गैर-भौतिक तत्व होते हैं या वे निर्जीव वस्तुओं की तुलना में भिन्न सिद्धाnतों द्वारा परिचालित होते हैं।
१८वीं और १९वीं शताब्दी में दो विचार वाले जीवविज्ञानी थे। एक प्रकार के जीइवविज्ञानी वे थे जो यह कहते थे कि कि भौतिकी के ज्ञात सिद्धान्त अन्ततः जीवन और निर्जीवन के अन्तर की व्याख्या करने में सफल होंगे जबकि दूसरे तरह के जीवविज्ञानी यह मानते थे कि जीवन की प्रक्रियाओं को यंत्रवत प्रक्रियाओं के रूप में अभिव्यक्त नहीं किया जा सकता।
द्रव हाइड्रोजन
द्रव हाइड्रोजन (LH2 या ) तत्व हाइड्रोजन की द्रव अवस्था है।  हाइड्रोजन प्राकृतिक रूप से आणविक रूप में गैसीय अवस्था में पाया जाता है।
द्रव के रूप में होने के लिए हाइड्रोजन को इसके क्रांतिक ताप के नीचे तक ठण्डा करना पड़ता है, जो 33 K है। किन्तु वायुमण्डलीय दाब पर पूर्णतः द्रव अवस्था में रहने के लिए H को से भी कम ताप तक ठण्डा करना पड़ता है।
दृश्य काव्य
इन्द्रियों के बाह्य उपकरण के आधार पर भारतीय आचार्यों ने काव्य के मुख्य रूप से दो भेद किए हैं - दृश्य काव्य और श्रव्य काव्य । जिस काव्य या साहित्य को आँखों से देखकर , प्रत्यक्ष दृश्यों का अवलोकन कर रस भाव की अनुभूति की जाती है , उसे दृश्य काव्य कहा जाता है । इस आधार पर दृश्य काव्य की अवस्थिति मंच और मंचीय होती है । श्रवणेन्द्रिय ( कान ) द्वारा सुनकर जिस काव्य से आनन्द प्राप्त किया जाता है , उसे श्रव्य काव्य कहा है। कविता , कहानी , उपन्यास , निबन्ध आदि श्रव्यकाव्य के अन्तर्गत आते हैं ।
दृश्य काव्य के दो भेद हैं , 1-रूपक 2-उपरूपक।
रूप के आरोप होने के कारण इसे रूपक कहते हैं। रूपक के दस भेद है - नाटक , प्रकरण , भाण, व्ययोग , समवकार , डिम, इहामृग, अंक , वीथि , प्रहसन। रूपक के इन भेदों में से नाटक भी एक है । लेकिन सामान्य व्यवहार में रूपक और नाटक को पर्याय समझा जाता है। भारतीय काव्यशास्त्र के आदि ग्रंथ नाट्यशास्त्र में भी रूपक के लिए नाटक शब्द प्रयोग हुआ है।
आचार्य भामह ने काव्य के स्वरूप भेद का आधार छन्द को बनाया है । उन्होंने वृत्त अथवा छंदबद्ध काव्यों को 'पद्यकाव्य' कहा है और वृत्त मुक्त या छंदमुक्त काव्यों का गद्यकाल
आचार्य दण्डी ने पद्यकाव्य और गद्य काव्य भेदों के अतिरिक्त एक तीसरे प्रकार के काव्य की कल्पना की है जो पद्य और गद्य दोनों के मिश्रण से निर्मित होता है । और ऐसे काव्य को उन्होंने मिश्र काव्य का नाम दिया ।
आचार्य वामन ने पद्यकाव्य की अपेक्षा गद्य में लिखित काव्य को अधिक महत्त्व दिया और गद्य को ही सच्चे कवि का मानदण्ड माना है । बंध या उस पर आधारित स्वरूप - भेद को दृष्टि में रखते हुए काव्यभेदों का स्थूल - वर्णन करने के साथ ही अलंकारवादी एवं रीतिवादी आचार्यों ने उसके अवान्तर भेदों की भी कल्पना की ।
उन्होंने काव्य के तीन भेद बताए - ( 1 ) पद्य काव्य ( 2 ) गद्य काव्य और ( 3 ) मिश्र काव्य । उसके बाद पद्य काव्य को सर्गबंध , मुक्तक , कुलक , संघातक , कोषादि आदि भेद किए । गद्य काव्य को कथा , आख्यायिका , चम्पू तथा मिश्रकाव्य के नाटक प्रकरण , भाण आदि भेद किए ।
ध्वनिवादियों ने काव्य के उपर्युक्त भेदों को स्वीकार नहीं किया । उन्होंने ध्वनि तत्व को सर्वस्व माना और उसी को आधार बनाकर उन्होंने काव्य भेद भी किए।
अलंकारवादियों तथा रीतिवादियों ने रचना के बाह्य विधान एवं सौंदर्य पर अधिक बल दिया था , इसलिए उनके भेद निरूपण के उपर्युक्त दृष्टिकोण को महत्त्वहीन नहीं कहा जा सकता , परन्तु ध्वनिवादियों ने बाह्य निरूपण के स्थान पर अन्तःसौंदर्य का महत्त्व दिया । इसलिए ध्वनिवादियों का भेद निरूपक स्वरूप - विधान की दृष्टि से न होकर गुणात्मक है।
ध्वनिवादियों में आचार्य अभिनव गुप्त ही इस परंपरा को भंग करते हैं- उन्होंने ' ध्वन्यालोकलोचन ' के तृतीय स्रोत में अनेक भेदों की गणना की है जिनमें प्रसिद्ध हैं-
उन्होंने इन भेदों के संबंध में अपने विचार भी अभिव्यक्त किए।
सिर मुंडवाना
सिर मुंडवाना एक व्यक्ति के सिर से बाल काटने की प्रथा है। पूरे इतिहास में लोगों ने व्यावहारिकता, सुविधा, फैशन, शैली, धर्म, सौंदर्यशास्त्र, संस्कृति और दंड सहित विभिन्न कारणों से अपने सिर के सभी या कुछ हिस्सों को मुंडाया है।
सिर मुंडवाने का वर्णन करने वाले सबसे पुराने ऐतिहासिक रिकॉर्ड मिस्र, ग्रीस और रोम जैसी प्राचीन भूमध्यसागरीय संस्कृतियों के हैं। मिस्र के पुजारी वर्ग ने अनुष्ठानिक रूप से सिर से पैर तक सभी बालों को तोड़कर हटा दिया।
सुनिल कुमार झा
सुनिल कुमार झा (जन्म‍ 04 मई 1988) लेखक, संपादक और पत्रकार के साथ साथ सुनील कुमार झा एक समाजसेवी भी हैं । वर्तमान में चेंज फॉर श्यो र संस्था के सचिव है । जो रक्तऔदान और सामाजिक कार्यो के लिये अग्रणी संस्था है ।  सामाजिक कार्यों के साथ-साथ श्री सुनील लेखन कार्यो से भी जुड़े हुए हैं । आपने हिन्दीर में मन्टूनमा और मैथिली में प्रेमक टाइमलाइन लिखी है । आप हवाबाज मीडिया के मुख्य संप्रति अधिकारी भी हैं ।
चार्ल्स फ्रीयर ऐन्ड्रूज
चार्ल्स फ्रीअर एंड्रयूज (12 फरवरी 1871 - 5 अप्रैल 1940) एक एंग्लिकन पुजारी और ईसाई मिशनरी, शिक्षक और समाज सुधारक तथा भारतीय स्वतंत्रता के एक सेनानी थे। वे रवींद्रनाथ ठाकुर और महात्मा गांधी के निकट सहयोगी बन गए थे और भारतीय स्वतंत्रता संग्राम के साथ जुड़े रहे। उन्होंने गांधी को दक्षिण अफ्रीका से भारत लौटने के लिए मनाने में महत्वपूर्ण भूमिका निभाई थी।
गांधी जी प्यार से उन्हें "क्राइस्ट्स फेथफुल एपोस्टल" कहते थे। भारतीय स्वतंत्रता आंदोलन में उनके योगदान के लिए, सेंट स्टीफन कॉलेज, दिल्ली के उनके छात्रों एवं गांधीजी ने उन्हें "दीनबंधु" की उपाधि दी थी।
चार्ल्स फ्रीर एंड्रयूज का जन्म 12 फरवरी 1871 को यूनाइटेड किंगडम में 14 ब्रुनेल टेरेस, न्यूकैसल अपॉन टाइन, नॉर्थम्बरलैंड में हुआ था। उनके पिता बर्मिंघम में कैथोलिक अपोस्टोलिक चर्च के "एंजेल" ( बिशप ) थे। एक दोस्त के दोमुंहेपन के कारण परिवार को आर्थिक बदहाली का सामना करना पड़ा था, और गुजारा चलाने के लिए कड़ी मेहनत करनी पड़ी थी। एंड्रयूज की स्कूली शिक्षा बर्मिंघम के किंग एडवर्ड स्कूल में हुई। इसके बाद वे पेम्ब्रोक कॉलेज, कैम्ब्रिज में "क्लासिक्स" पढ़ने गये। इसी काल में वे अपने परिवार के चर्च को छोड़कर इंग्लैंड के चर्च में चले गये।
१८९६ में एंड्रयूज एक डीकोन बन गए, और दक्षिण लंदन में पेमब्रोक कॉलेज मिशन को संभाल लिया। एक साल बाद उन्हें पुजारी बना दिया गया, और कैम्ब्रिज में वेस्टकॉट हाउस थियोलॉजिकल कॉलेज के वाइस-प्रिंसिपल बन गए।
विश्वविद्यालयी शिक्षा के बाद से एंड्रयूज क्रिश्चियन सोशल यूनियन में शामिल हो गये थे। वे गॉस्पेल के प्रति प्रतिबद्धता और न्याय के प्रति प्रतिबद्धता के बीच संबंधों की खोज करने लग गये थे। इसी सन्दर्भ में पूरे ब्रिटिश साम्राज्य में, विशेष रूप से भारत में, न्याय के लिए संघर्ष के प्रति आकृष्ट हुए।
तरल हीलियम
तरल हीलियम हीलियम की एक भौतिक अवस्था है । मानक दबाव में, रासायनिक तत्व हीलियम केवल −269 °C (−452.20 °F; 4.15 K) के अत्यंत निम्न तापमान पर तरल रूप में मौजूद होता है। इसका क्वथनांक और महत्वपूर्ण बिंदु इस पर निर्भर करता है कि हीलियम का कौन सा समस्थानिक मौजूद है: सामान्य समस्थानिक हीलियम -4 या दुर्लभ समस्थानिक हीलियम -3। ये हीलियम के केवल दो स्थिर समस्थानिक हैं। तरल हीलियम-4 का क्वथनांक पर घनत्व और एक वायुमंडल (101.3 किलोपास्कल) का दबाव लगभग 125 ग्राम/ली (0.125 ग्राम/एमएल) या तरल पानी के घनत्व का लगभग 1/8वां होता है।
ठोस ऑक्सीजन
ठोस ऑक्सीजन 5४.३६ के (−२१८.७९ डिग्री सेल्सियस, −३६१.८२ डिग्री फारेनहाइट) से नीचे के तापमान पर सामान्य वायुमंडलीय दबाव पर  बनता है।  ठोस ऑक्सीजन O2, तरल ऑक्सीजन की तरह, एक हल्का आकाश-नीला रंग वाला एक स्पष्ट पदार्थ है जो दृश्यमान प्रकाश स्पेक्ट्रम के लाल भाग में अवशोषण के कारण होता है।
आणविक चुंबकीयकरण और क्रिस्टल संरचनाओं, इलेक्ट्रॉनिक संरचनाओं और अतिचालकता के बीच संबंधों के कारण ऑक्सीजन अणुओं ने ध्यान आकर्षित किया है।  एक चुंबकीय क्षण ले जाने के लिए ऑक्सीजन एकमात्र सरल डायटोमिक अणु (और सामान्य रूप से कुछ अणुओं में से एक) है।  यह ठोस ऑक्सीजन को विशेष रूप से दिलचस्प बनाता है, क्योंकि इसे "स्पिन-नियंत्रित" क्रिस्टल माना जाता है जो कम तापमान चरणों में एंटीफेरोमैग्नेटिक चुंबकीय क्रम प्रदर्शित करता है।  ऑक्सीजन के चुंबकीय गुणों का व्यापक अध्ययन किया गया  है;  और बहुत कम तापमान पर, यह एक अतिचालक अवस्था में भी बदल जाती है।  ठोस ऑक्सीजन की संरचनात्मक जांच 1920 के दशक में शुरू हुई।
कमला दासगुप्त
कमला दासगुप्त (11 मार्च 1907 - 19 जुलाई 2000)  एक प्रसिद्ध भारतीय स्वतंत्रता सेनानी थीं ।
उनका जन्म 1907 ढाका के बिक्रमपुर के एक भद्रलोक वैद्य परिवार में हुआ था। बाद में उनका परिवार कलकत्ता चला गया, जहाँ उन्होंने कलकत्ता विश्वविद्यालय के बेथ्यून कॉलेज, से इतिहास में मास्टर ऑफ आर्ट्स की डिग्री प्राप्त की। कलकत्ता में विश्वविद्यालय में मिले युवाओं में राष्ट्रवादी विचार मौजूद थे और उनमें स्वतंत्रता संग्राम में भाग लेने की तीव्र इच्छा थी। उन्होंने अपनी पढ़ाई छोड़कर मोहनदास करमचंद गांधी के साबरमती आश्रम में प्रवेश करने की कोशिश की, लेकिन उनके माता-पिता ने मना कर दिया। अपनी शिक्षा समाप्त करने के बाद, उन्होंने चरमपंथी जुगान्तर पार्टी के कुछ सदस्यों के साथ निकतता बढ़ाई। शीघ्र ही अपने मूल गांधीवाद से वे सशस्त्र प्रतिरोध के पथ पर अग्रसर हो गयीं।
1930 में उन्होंने घर छोड़ दिया और गरीब महिलाओं के लिए संचालित एक छात्रावास के प्रबंधक के रूप में नौकरी कर ली। वहाँ उन्होंने क्रांतिकारियों के लिए बम और बम बनाने की सामग्री संग्रहीत की और उसे क्रान्तिकारियों तक पहुँचाया। उन्हें बम विस्फोटों के सिलसिले में कई बार गिरफ्तार किया गया था लेकिन हर बार सबूतों के अभाव में रिहा कर दिया गया था। बीना दास को उन्होंने ही वह रिवॉल्वर प्रदान किया था जिसका उपयोग उन्होंने फरवरी 1922 में गवर्नर स्टेनली जैक्सन को गोली मारने के लिए किया था, और उस अवसर पर उन्हें गिरफ्तार भी किया गया था, लेकिन रिहा कर दिया गया था।
1933 में अंग्रेज अन्ततः उन्हें सलाखों के पीछे डालने में सफल रहे। 1936 में उन्हें रिहा करके नजरबंद कर दिया गया। 1938 में जुगान्तर पार्टी ने खुद को भारतीय राष्ट्रीय कांग्रेस के साथ जोड़ लिया, और कमला ने भी अपनी निष्ठा को बड़ी पार्टी में स्थानांतरित कर दिया। उसके बाद से वह राहत कार्य में शामिल हो गईं, विशेष रूप से 1942 और 1943 के बर्मी शरणार्थियों के साथ और 1946-47 में सांप्रदायिक दंगों के शिकार लोगों के साथ। वह नोवाखाली में राहत शिविर की प्रभारी थीं, जहां गांधी ने 1946 में दौरा किया था।
उन्होंने कांग्रेस महिला शिल्प केंद्र और दक्षिणेश्वर नारी स्वाबलंबी सदन में महिलाओं के व्यावसायिक प्रशिक्षण के लिए काम किया। कई वर्षों तक उन्होंने अभूतपूर्व महिला पत्रिका "मंदिर" का संपादन किया। उन्होंने बंगाली में दो संस्मरण लिखे, "रक्तेर अक्षरे" (रक्त के अक्षरों में, 1954) और "स्वाधीनता संग्रामे नारी" (स्वतंत्रता संग्राम में महिलाएं, 1963)।
उय्यालवाड नरसिंह रेड्डि
उय्यालवाड नरसिंह रेड्डि (24 नवंबर 1806 - 22 फरवरी 1847) एक भारतीय स्वतंत्रता सेनानी थे ।
नरसिंह और उनके कमांडर-इन-चीफ वड्डे ओबन्ना 1847 में कुरनूल जिले में अंग्रेजों के विरुद्ध विद्रोह के केन्द्र में थे। इस विद्रोह में ५ हजार किसान ब्रिटिश ईस्ट इंडिया कंपनी के खिलाफ उठ खड़े हुए थे। वे पारम्परिक कृषि व्यवस्था में अंग्रेजों द्वारा लाए गए परिवर्तनों का विरोध कर रहे थे जिनमें रैयतवाड़ी प्रणाली चालू करना भी था।
विद्रोह के दौरान नरसिंह रेड्डि ने ईस्ट इण्डिया कम्पनी के ३ हजार से अधिक सैनिकों को मार डाला था।
नरसिम्हा रेड्डी का जन्म आन्ध्र प्रदेश के कुरनूल जिले के उयालवाड़ा मंडल के रूपनगुडी गाँव में हुआ था। उनके पिता का नाम मल्लरेड्डी तथा माता का नाम सीताम्मा था।
मधु (राजा)
महाराजा मधु वैदिक काल के यादव सम्राट व मथुरा नगरी के संस्थापक थे। पौराणिक कथाओं के अनुसार मधु का जन्म राजा यदु के वंश में हुआ था। और इनके पिता का नाम राजा देवक्षत्र था। मधु के वंश में जन्म लेने के कारण ही श्रीकृष्ण को 'माधव' कहा जाता हैं।
महाराजा मधु के शासन काल में यदुवंशी बहुत शक्तिशाली हो गए थे और इनका राज्य दक्षिण-पश्चिमी गुजरात से उत्तर में यमुना नदी के घाटी तक फैला हुआ था, इनके वंसज को 'मधु यादव' या 'माधव' कहा जाता हैं। यादवराज मधु ने ही मधुपुरी या मथुरा का स्थापना किया था, जो महाभारत काल तक यादवों का राजधानी रहा।
कृष्ण भूषण त्रिवेदी
कृष्ण भूषण त्रिवेदी एक भारतीय राजनीतिज्ञ हैं। वह भारतीय जनता पार्टी का सदस्य हैं। पूर्व से ही वे सामाजिक कार्यों में संलग्न रहे हैं उनका जन्म भारत के बिहार प्रांत के मुजफ्फरपुर जिला के गायघाट थाना अंतर्गत जाता डीह में हुआ बाद में शिक्षा के लिए वे झारखंड के देवघर जिला आ गए जहां पर उन्होंने शिक्षा ग्रहण किया। छात्र जीवन में ही वे अखिल भारतीय विद्यार्थी परिषद से जुड़े और उसके कॉलेज इकाई के अध्यक्ष बने। बाद में वे विद्यार्थी परिषद के पूर्णकालिक कार्यकर्ता के रूप में विभिन्न जिलों में कार्य किया। विद्यार्थी परिषद से वापसी के बाद वे विश्व हिंदू परिषद के युवा इकाई बजरंग दल से जुड़े। लगातार दो कार्यकाल के लिए देवघर बजरंग दल के जिला संयोजक बने। बजरंग दल से वापसी के बाद वे सीधे तौर पर भारतीय जनता पार्टी से जुड़ कर राजनीतिक क्षेत्र में अपना कार्य प्रारंभ किया प्रारंभ में वे जुगसलाई विधानसभा के विधानसभा विस्तारक उसके बाद जमशेदपुर लोकसभा के लोकसभा विस्तारक फिर बाद में राजधनवार विधानसभा के विस्तारक बने।
क्लेरेंस (अमेरिकी टीवी श्रृंखला)
क्लेरेंस () एक अमेरिकी एनिमेटेड टेलीविजन श्रृंखला है। कार्टून नेटवर्क के लिए स्काईलर पेज द्वारा बनाया गया।
गाहिरा गुरु
सन्त गाहिरा गुरु (१९०५ - २१ नवम्बर १९९६) एक सन्त एवं समाजसुधारक थे जिन्होने छत्तीसगढ़ के सरगुजा जिले के आसपास के वनवासी क्षेत्रों में के बीच कार्य किया। सन १९४३ में उन्होने "सनातन धर्म सन्त समाज" की स्थापना की। इनका मूल नाम रामेश्वर था। वे उत्तरी छत्तीसगढ़ में सामाजिक चेतना के अग्रदूत थे उन्होंने उत्तरी छत्तीसगढ़ के अविभाजित सरगुजा, जशपुर, कोरिया, रायगढ़ सहित पड़ोसी राज्य झारखण्ड, उत्तरप्रदेश से लगे क्षेत्रों में रहने वाले आदिवासियों के साथ अन्य समाज में सामाजिक चेतना और जागरूकता लाने में अहम योगदान दिया।
गाहिरा गुरु का जन्म सन् १९०५ में श्रावण मास की अमावस्या को रात्रि बारह बजे रायगढ़ जिले के लैलूंगा नामक स्थान से लगभग करीब १५ किलोमीटर दूर उड़ीसा से लगे ग्राम "गहिरा" सघन वनाच्छादित दुर्गम पर्वतीय क्षेत्र मे हुआ था। इनके पिता बुदकी कंवर और माता सुमित्रा थे।
वे जंगल में दूर एकांत में बैठकर चिंतन-मनन करते थे। उन्होंने लोगों को प्रतिदिन नहाने, घर में तुलसी लगाने, उसे पानी देने, श्वेत वस्त्र पहनने, गांजा, मासांहार एवं शराब छोड़ने, गोसेवा एवं खेती, रात में सामूहिक नृत्य के साथ रामचरितमानस की चौपाई गाने हेतु प्रेरित किया। प्रारम्भ में अनेक कठिनाई आयीं; पर धीरे-धीरे लोग बात मानकर उन्हें ‘गाहिरा गुरुजी’ कहने लगे। वे प्रायः यह सूत्र वाक्य बोलते थे –
" "चोरी दारी हत्या मिथ्या त्यागें, सत्य अहिंसा दया क्षमा धारें।
अब उनके अनुयायियों की संख्या क्रमशः बढ़ने लगी। उनके द्वारा गांव में स्थापित ‘धान मेला’ से ग्रामीणों को आवश्यकता पड़ने पर पैसा, अन्न तथा बीज मिलने लगा। इससे बाहरी सहायता के बिना सबकी आर्थिक स्थिति में सुधार हुआ। उन्होंने ‘सनातन संत समाज’ बनाकर लाखों लोगों को जोड़ा।
शिक्षा के प्रसार हेतु उन्होंने कई विद्यालय एवं छात्रावास खोले। इनमें संस्कृत शिक्षा की विशेष व्यवस्था रहती थी। समाज को संगठित करने के लिए दशहरा, रामनवमी और शिवरात्रि के पर्व सामूहिक रूप से मनाये जाने लगे। लोग परस्पर मिलते समय ‘शरण’ कहकर अभिवादन करते थे।
उन दिनों राष्ट्रीय स्वयंसेवक संघ की प्रेरणा से श्री बालासाहब देशपांडे ने ‘वनवासी कल्याण आश्रम’ नामक संस्था बनाई थी। इसे जशपुर के राजा श्री विजयभूषण सिंह जूदेव का भी समर्थन था। इन सबके प्रति गहिरा गुरु के मन में बहुत प्रेम एवं आदर था। भीमसेन चोपड़ा तथा मोरूभाई केतकर से उनकी अति घनिष्ठता थी। वे प्रायः इनसे परामर्श करते रहते थे। इनके कारण उस क्षेत्र में चल रहे ईसाइयों के धर्मान्तरण के षड्यन्त्र विफल होने लगे।
गहिरा गुरु ने अपने कार्य के कुछ प्रमुख केन्द्र बनाये। इनमें से गहिरा ग्राम, सामरबार, कैलाश गुफा तथा श्रीकोट एक तीर्थ के रूप में विकसित हो गये। विद्वान एवं संन्यासी वहां आने लगे। एक बार स्वास्थ्य बहुत बिगड़ने पर उन्हें शासन के विशेष विमान से दिल्ली लाकर हृदय की शल्य क्रिया की गयी। ठीक होकर वे फिर घूमने लगे; पर अब पहले जैसी बात नहीं रही।
कुछ समय बाद गहिरा गुरु प्रवास बंद कर अपने जन्म स्थान गहिरा ग्राम में ही रहने लगे। 92 वर्ष की आयु में 21 नवम्बर, 1996 (देवोत्थान एकादशी) के पावन दिन उन्होंने इस संसार से विदा ले ली। उनके बड़े पुत्र श्री बभ्रुवाहन सिंह अब अपने पिता के कार्यों की देखरेख कर रहे हैं। छत्तीसगढ़ सरकार ने उनकी स्मृति में सरगुजा विश्वविद्यालय का नाम "सन्त गाहिरा गुरु विश्वविद्यालय" कर दिया है।
मिस्टर क्वीन
मिस्टर क्वीन (कोरियाई: 철인왕후; "Cheorinwanghu", अंग्रेज़ी: "Mr. Queen") शिन हाई-सन और किम जंग-ह्यून अभिनीत एक दक्षिण कोरियाई टीवी श्रृंखला है। यह टीवीएन पर 12 दिसंबर, 2020 से 14 फरवरी, 2021 तक प्रसारित हुआ।
तारा किशोर चौधरी
तारा किशोर चौधरी (1859 - 7 नवंबर 1935) कलकत्ता उच्च न्यायालय के एक न्यायाधीश, एक वकील और सामाजिक कार्यकर्ता थे। कलकत्ता उच्च न्यायालय के पहले बंगाली अटॉर्नी जनरल। हबीगंज जिला (पहले सिलहट जिला तब लंकरपुर उपखंड था, फिर हबीगंज उपखंड, अब हबीगंज जिला) लखई उपजिला हावर क्षेत्र बामई गांव का जन्म संभंत जमींदार ब्राह्मण चौधरी के परिवार में हुआ था। उनके पिता का नाम श्रीहरकिशोर चौधरी और माता का नाम श्रीगिरिजासुंदरी देवी था। संतदासजी (जन्म) का आगमन शुक्रवार, १० जून १८५९। १२८ बी एस में, २६ जैष्ठ की शुभ तिथि पर, जैस्थ शुक्ल दशमी दशहरा। उनके पिता वैष्णववाद के समान ऊर्जावान व्यक्ति थे। पिता के इन दो गुणों का संत संतदास काठियाबाबा महाराज के जीवन पर गहरा प्रभाव पड़ा। उनके बचपन का नाम तारकिशोर चौधरी था। बचपन से ही उनमें सीखने की तीव्र ललक थी। शिक्षा गांव के स्कूल में शुरू होती है। उन्होंने लस्करपुर उपखंड अंग्रेजी स्कूल में अध्ययन किया। ज्ञात हो कि यह विद्यालय बाद में हबीगंज राजकीय उच्च विद्यालय बना। १८७४ में, १४ साल की उम्र में, उन्हें रुपये की छात्रवृत्ति से सम्मानित किया गया। मेट्रोपॉलिटन कॉलेज और फिर प्रेसीडेंसी कॉलेज में बीए कक्षा में प्रवेश लिया। १८७९ में उन्होंने कलकत्ता प्रेसीडेंसी कॉलेज से प्रथम श्रेणी में बीए पास किया। तारकिशोर चौधरी हबीगंज जिले के पहले स्नातक यानी बीए पास हैं। १८८३ में उन्होंने बी, एल की परीक्षा पास की। उन्होंने १८८५ में कलकत्ता विश्वविद्यालय से दर्शनशास्त्र में एमए पास किया और कानून में डिग्री हासिल की। वह १८८५ में सिलहट बार में कानूनी पेशे में शामिल हुए। चार साल तक सिलहट में रहने के बाद, वह कलकत्ता उच्च न्यायालय में कानूनी पेशे में शामिल हो गए। उनकी प्रसिद्धि कलकत्ता उच्च न्यायालय में फैल गई। एडवोकेट तारकिशोर चौधरी सर रासबिहारी घोष के बाद कलकत्ता उच्च न्यायालय में अगले सर्वश्रेष्ठ वकील थे।१९१२ में, ब्रिटिश सरकार ने उन्हें कलकत्ता उच्च न्यायालय के अटॉर्नी जनरल के रूप में नियुक्त किया। वह कलकत्ता उच्च न्यायालय के पहले बंगाली अटॉर्नी जनरल थे। अगस्त १९१५ में, उन्हें कलकत्ता उच्च न्यायालय का न्यायाधीश नियुक्त किया गया। उन्होंने जज के पद से इस्तीफा दे दिया। १९१५ में, उन्होंने एक वकील के रूप में अपना 30 साल का करियर छोड़ दिया और अपनी पत्नी के साथ वृंदावन के लिए निकल पड़े। कोलकाता से वृंदावन के लिए कोई ट्रेन का किराया नहीं था। तारा किशोर चौधरी को कोलकाता के वकीलों, व्यापारियों, छात्रों, युवाओं, बुजुर्गों और महिलाओं ने विदाई दी. वृंदावन में साधु बनने के बाद उनका नाम महाराजा संतदास काठियाबाबा था। महाराजा वृंदावन में आने के बाद किसी ने उन्हें दिन-रात सोते नहीं देखा, वे हमेशा ध्यान में लगे रहते थे। वह कम खाता था। भारत में सबसे बड़ा मेला कुंभ मेला है। इस मेले में पूरे भारत से लाखों लोग आते हैं। कुंभ मेले के निदेशक की जिम्मेदारी लें। वह इस पद पर पहुंचने वाले पहले बंगाली भी हैं। १९३१ में उन्होंने हावड़ा के शिबपुर में एक आश्रम की स्थापना की। तारकिशोर चौधरी ने जुलाई १९३४ में सिलहट में निम्बाका आश्रम की स्थापना की। संतदास काठियाबाबा महाराज का निधन ६ नवंबर १९३५ को वृंदावन में हुआ था।
मेगाओममापी
मेगाओममापी (Megohmmeter) या इन्सुलेशन प्रतिरोध परीक्षक एक विशेष प्रकार का ओममापी है जिसका उपयोग इन्सुलेटरों के विद्युत प्रतिरोध को मापने के लिए किया जाता है। उदाहरण के लिए, कमीशनिंग के समय केबल जैकेट की जांच मेगओममापी से की जाती है।
मेगाओममापी निर्धारित धारा प्रदान करते हुए प्रायः उच्च DC वोल्टेज प्रदान कर सकते हैं (आमतौर पर 500 वोल्ट से 5 हजार वोल्ट ; कुछ तो 15 kV तक के होते है।)। स्वीकार्य इन्सुलेटर प्रतिरोध का मान आमतौर पर 1 मेगाओम से 10 मेगाओम होते हैं।
मेगाओममीटर को पहले "मेगर' भी कहा जाता था।